న్యూయార్క్
న్యూయార్క్ నగరం (ఆంగ్లం : New York City) (అధికారికంగా న్యూయార్క్ యొక్క నగరము) అమెరికా సంయుక్త రాష్ట్రాలు లోని అత్యధిక జనాభా మరియు జనసాంద్రత కలిగిన నగరాలలో ఒకటి. దీని మెట్రోపాలిటన్ ప్రాంతం, ప్రపంచంలోని అతిపెద్దనగరప్రాంతాలలో ఒకటిగా పరిగణింపబడుతుంది. 1970వ సంవత్సరం వరకూ ప్రపంచంలోనే అతిపెద్ద నగరంగా పరిగణింపబడుతూ వచ్చింది. జార్జి వాషింగ్టన్ కాలంలో అమెరికా ప్రథమ రాజధానిగా వర్థిల్లినది. ఓ శతాబ్దం వరకూ, ప్రపంచంలోనే అతిపెద్ద వాణిజ్య మరియు ఆర్థికకేంద్రంగా వెలుగొందింది. న్యూయార్క్ నగరం, భూగోళ నగరంగానూ, ఆల్ఫా వరల్డ్ సిటీ గానూ పరిగణింపబడుచున్నది. దీనికి కారణాలు, మీడియా, రాజకీయాలూ, విద్య, వినోద కార్యక్రమాలు, కళలు మరియు ఫ్యాషన్. ఈ నగరం విదేశీ వ్యవహారాలకూ కేంద్రంగానూ, ఐక్యరాజ్యసమితి ప్రధాన కేంద్రంగానూ యున్నది.
సియాటెల్
సియాటెల్ నగరం ఉప్పునీటి పుగెట్ సౌండ్ కు (పశ్చిమం), వాషింగ్టన్ సరోవరానికీ (తూర్పు) మద్య నెలకొని ఉంది. నగర ప్రధాన నౌకాశ్రయం పుగెట్ సౌండ్ భూభాగంలో భాగంగా ఉంది. ఇది నగరాన్ని మహాసముద్ర నౌకాశ్రయ నగరంగా మార్చింది. పుగెట్ సౌండ్ పశ్చిమాన కిట్సాప్ ద్వీపకల్పం, తూర్పున ఒలింపిక్ ద్వీపకల్పంలోని ఒలింపిక్ పర్వతాలూ ఉన్నాయి. తూర్పున ఉన్న వాషింగ్టన్ సరోవరం వెంట కింగ్ కౌంటీ (వాషింగ్టన్), సమ్మామిష్ సరస్సు మరియు పర్వతశ్రేణి ఉన్నాయి. వాషింగ్టన్ సరోవర జలాలు వాషింగ్టన్ కాలువ (వాషింగ్టన్ సరోవరం నుండి రెండు కాలువలు నిర్మించబడ్డాయి) నుండి ప్రవహించే జలాలు పుగెట్ సౌండ్‌కు చేరుకుంటుంది. సియాటెల్ పరిసరాలలో ఉన్న సముద్రం, నదులు, అడవులు, సరోవరాలు మరియు పొలాల కారణంగా వేటాడి పొట్టపోసుకునే సమూహాలు ఈ ప్రాంతంలో వర్ధిల్లాయి. పరిసరప్రాంతాలు సెయిలింగ్, స్కీయింగ్, బైసైక్లింగ్, కేంపింగ్ మరియు హైకింగ్ చేయడానికి సంవత్సరం అంతటా అనుకూలంగా ఉంటాయి.